Lionel Messi

| 0 | 1 | 2 | 3 |
| --- | --- | --- | --- |
 Lionel Messi pelaamassa Argentiinan maajoukkueessa MM-kilpailuissa 2022.
Henkilötiedot
Koko nimi: Lionel Andrés Messi Cuccittini
Syntymäaika: 24. kesäkuuta 1987 (ikä 37)
Syntymäpaikka: Rosario, Santa Fe, Argentiina
Pelipaikka: hyökkääjä
Pituus: 170 cm
Lempinimi: Leo, Kirppu (La Pulga)
Seura
Seura: Inter Miami
Pelinumero: 10
Junioriseurat
1995–2000: Newell’s Old Boys
2001–2004: Barcelona
Seurat
| Vuodet | Seura | O | (M) |
| 2003–2004 | Barcelona C | 10 | (5) |
| 2004–2005 | Barcelona B | 22 | (6) |
| 2004–2021 | Barcelona | 520 | (474) |
| 2021–2023 | Paris Saint-Germain | 58 | (22) |
| 2023– | Inter Miami | 26 | (21) |
Maajoukkue
| 2004–2005 | Argentiina U20 | 18 | (14) |
| 2008 | Argentiina U23 | 5 | (2) |
| 2005– | Argentiina | 191 | (112) |
 Seurajoukkueuran tilastot kattavat vain kansalliset sarjat, päivitetty 24. helmikuuta 2025.  Maajoukkueuran tilastot päivitetty 26. marraskuuta 2024.
| Mitalit> Maa:   Argentiina.Miesten jalkapallo.MM-kilpailut  | Mitalit> Maa:   Argentiina.Miesten jalkapallo.MM-kilpailut  | Mitalit> Maa:   Argentiina.Miesten jalkapallo.MM-kilpailut  | Maa:   Argentiina> Miesten jalkapallo. |
| --- | --- | --- | --- |
|  Kultaa | Qatar 2022 | Jalkapallo |  |
|  Hopeaa | Brasilia 2014 | Jalkapallo |  |
| Copa América  | Copa América  | Copa América  |  |
|  Kultaa | Brasilia 2021 | Jalkapallo |  |
|  Kultaa |  Yhdysvallat 2024 | Jalkapallo |  |
|  Hopeaa | Venezuela 2007 | Jalkapallo |  |
|  Hopeaa | Chile 2015 | Jalkapallo |  |
|  Hopeaa | Yhdysvallat 2016 | Jalkapallo |  |
|  Pronssia | Brasilia 2019 | Jalkapallo |  |
| CONMEBOL–UEFA Mestareiden Cup  | CONMEBOL–UEFA Mestareiden Cup  | CONMEBOL–UEFA Mestareiden Cup  |  |
|  Kultaa | Englanti 2022 | Jalkapallo |  |
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | Jalkapallo |  |
| U-20 MM-kilpailut  | U-20 MM-kilpailut  | U-20 MM-kilpailut  |  |
|  Kultaa | Alankomaat 2005 | Jalkapallo |  |
| U-20 Etelä-Amerikan mestaruuskisat  | U-20 Etelä-Amerikan mestaruuskisat  | U-20 Etelä-Amerikan mestaruuskisat  |  |
|  Pronssia | Kolumbia 2005 | Jalkapallo |  |
Lionel Andrés ”Leo” Messi Cuccittini ( [ljoˈnel anˈdɾes ˈmesi] (ohje); s. 24. kesäkuuta 1987 Rosario, Santa Fe) on argentiinalainen jalkapalloilija, jota pidetään laajalti yhtenä kaikkien aikojen parhaista pelaajista. Hyökkääjän pelipaikalla pelaava Messi on Argentiinan maajoukkueen kapteeni sekä maailmanmestari vuodelta 2022. Seurajoukkuetasolla hän edustaa Major League Soccerissa pelaavaa Inter Miamia.
Messi aloitti ammattilaisuransa vuonna 2004 FC Barcelonassa ja voitti siellä kymmenen kertaa Espanjan pääsarjamestaruuden, seitsemästi Copa del Reyn, kahdeksasti Espanjan supercupin, neljästi Mestarien liigan sekä kolmesti UEFA Super Cupin ja seurajoukkueiden MM-kilpailut. Hän jatkoi vuonna 2021 ranskalaisseura Paris Saint-Germainiin kaksivuotisella sopimuksella ja voitti sen aikana kahdesti Ranskan pääsarjamestaruuden ja kerran Ranskan supercupin. Inter Miamiin hän siirtyi kesällä 2023.
Messi debytoi Argentiinan ammattilaismaajoukkueessa elokuussa 2005 ystävyysottelussa Unkaria vastaan. Hänestä tuli seuraavana vuonna pelatuissa maailmanmestaruuskilpailuissa historian nuorin MM-turnauksessa pelannut argentiinalainen. Kaksi vuotta myöhemmin hän voitti olympiakultaa. Maajoukkueen kapteeniksi Messi valittiin elokuussa 2011. Vuoden 2014 MM-kilpailuissa hän saavutti Argentiinan kanssa hopeaa, ja Messi valittiin turnauksen parhaaksi pelaajaksi. Hänestä tuli Argentiinan kaikkien aikojen paras maalintekijä vuonna 2016. Argentiina voitti Copa Américan 2021 ja MM-kultaa 2022, ja Messi valittiin sen parhaaksi pelaajaksi.
Messi on valittu maailman parhaaksi pelaajaksi ennätykselliset kahdeksan kertaa. Lisäksi hänet on valittu Fifan vuoden pelaajaksi vuonna 2009, Fifan The Best -palkinnon voittajaksi kolmesti, Euroopan Kultaisen kengän saajaksi kuudesti ja Uefan Euroopan parhaaksi pelaajaksi kahdesti. Hän on tehnyt urallaan yli 800 maalia ja on kaikkien aikojen toiseksi paras maalintekijä Cristiano Ronaldon jälkeen. Hän on voittanut ennätykselliset 46 seurajoukkuetitteliä. Hän on Ronaldon ohella urheiluhistorian ainoa joukkuelajin edustaja, joka on ansainnut urallaan yli miljardi dollaria.
Messi on Espanjan pääsarjan kaikkien aikojen paras maalintekijä ja syöttäjä sekä yhdeltä kaudelta että koko historian ajalta. Kaudella 2011–2012 Messi teki maaliennätyksen yhden kauden aikana viimeistellyissä maaleissa; 73 kappaletta seurajoukkueessa sekä yhteensä 82 seura- ja maajoukkueessa. Vuonna 2012 syntyi myös kalenterivuoden maaliennätys 91 maalilla. Joulukuussa 2020 Messi teki 644:nnen maalinsa Barcelonassa rikkoen yhdessä seurassa tehdyn maaliennätyksen.